Lav et referat af nedenstående tekst:

Tekst:
Der er gået så lang tid med at få afgjort en fartsag fra Nordjylland, at den unge bilist slipper for bødestraf. På grund af smøleriet har Østre Landsret netop slået en streg over bøden helt på linje med Retten på Frederiksberg, og bilisten skal heller ikke betale salæret til sin forsvarer. Det var i juli 2010, at manden blev filmet under meget hurtig kørsel på Frederikshavnmotorvejen i Brønderslev Kommune. En færdselsbetjent noterede ham for en fart på 161 kilometer i timen på strækningen, hvor 130 ellers er øverste grænse. Den dengang 20-årige mand kørte i sine forældres bil og påstod, at farten nærmere var nede på cirka 155 kilometer i timen. Dommerne både i byretten og i landsretten noterer, at det ikke er hans skyld, at Retten på Frederiksberg først afgjorde sagen i marts i år - mere end to år efter forseelsen. Hans forsvarer mente, at der var begået fejl i forbindelse med målingen. Men denne påstand afvises af dommerne. Færdselsbetjenten havde besøg af et filmhold i sin patruljevogn, og kameramanden var den første, der hilste på den unge bilist, da han holdt stille. Men bilisten undgår ikke et såkaldt kørselsforbud. Det kan gives til trafikanter, når de begår alvorlige forseelser i tre år efter erhvervelsen af kørekortet. Forbuddet indebærer en tvungen genopfriskning af, hvad man må og ikke må. Den dømte kan først sætte sig bag rattet igen, når han eller hun har været igennem særlig køreundervisning og en kontrollerende køreprøve.

Referat:
Ung bilist kørte ræs på nordjysk motorvej. Han skal ikke betale sin forsvarer og slipper også for en bøde